b'\n_START_ARTICLE_\nAncienne Belgique (institu\xc8\x9bie)\n_START_PARAGRAPH_\nAncienne Belgique, prescurtat AB, este una din cele \xc8\x99apte institu\xc8\x9bii oficiale ale Comunit\xc4\x83\xc8\x9bii flamande din Belgia \xc8\x99i \xc3\xae\xc8\x99i are sediul \xc3\xaen Regiunea Capitalei Bruxelles. Ancienne Belgique este o asocia\xc8\x9bie non-profit (\xc3\xaen neerlandez\xc4\x83 Vereniging zonder winstoogmerk, vzw). Ea este responsabil\xc4\x83 din partea Comunit\xc4\x83\xc8\x9bii flamande cu organizarea de concerte \xc8\x99i evenimente muzicale \xc3\xaen Bruxelles. Uneori, acestea sunt oferite publicului sub forma unor festivaluri muzicale, ca spre exemplu seria de concerte de var\xc4\x83 Boterhammen In Het Park, care are loc anual \xc3\xaen Parcul Bruxelles. \xc3\x8ens\xc4\x83 cea mai mare parte a evenimentelor organizate de Ancienne Belgique are loc \xc3\xaen sala proprie a institu\xc8\x9biei, denumit\xc4\x83 tot Ancienne Belgique \xc8\x99i situat\xc4\x83 pe Bulevardul Anspach nr.110, \xc3\xaen inima ora\xc8\x99ului Bruxelles._NEWLINE_Actualul director general al institu\xc8\x9biei AB este Dirk De Clippeleir. Pre\xc8\x99edintele Consiliului Director al institu\xc8\x9biei este Marc Justaert.'